Pastoralis regiminis necessitate compellimur ut ecclesiarum causis potius quam curis insistamus. Inde est quod ego Alanus Dei gratia Autisiodorensis episcopus, notum fieri volo presentibus et futuris quod Maria filia domini Arnaudi de Tociaco sextam partem territorii de Toire quam habebat communem cum Narjoto Alexandri, Josberto Rufo, Petro Bernardi, militibus de Tociaco, Hugone de la Forest, Richardo de Leinset, domina Jubelina de Chessein et Beatrice matre uxoris Odonis de Lescheriis, sicut eadem terra dividitur et clauditur his terminis : a quercu videlicet de Campo senex sicut divisa est per metas et signa per devexum montis Viennensis et tendit ad terram de Annoi et per desubter villam seccam ad terram de Soiriis usque ad concesum de Aquosir et inde per desuper puteum de Passeleriis sicut indicium viae demonstrat quae tendit a fossa Gelet ad ecclesiam de Soeriis et sicut partitur communitatibus de Passeleriis et tendit ad locum qui vocatur Posteceolum inter terram Regniacensium et terram sanctae Mariae de Monasteriis et inde usque ad praedictam quercum de Campo senex sicut demonastrant positae metae, fratribus de Regniaco et eorum successoribus libere possidendam omni cessante reclamatione ad disponendum vel faciendum in jam dicto territorio prout voluerint, pro salute animae suae et antecessorum suorum dedit et concessit ad censum siquidem duorum solidorum in festivitate sancti Remigii annuatim sibi a fratribus praedictae domus reddendorum, perceptis in primo de beneficio domus Regniacensis octo libris et sex solidis et octo denariis. Hanc autem concessionem et adcensuationem laudavit pater ejus dominus Arnaldus de Tociaco et filius ejus Stephanus de Landa. Sed et Odo de Draciaco laudavit a quo praedicta Maria tenebat. Cujus concessionis et adcensuationis testes sunt : Girardus Grossus, Theodericus de Oana, milites, Iterius Frosse Morraille, Ranus de Tociaco, Tegernus de Toire. Porro de laudatione praedictae Mariae testes sunt : Willelmus Chacebot, Gaufridus de Monteregali, Odo de Massi. De laudatione vero filii ejus Bastart testes sunt : Stephanus de Landa, Gerardus Grossus, Ascherus. Ut autem in perpetuum concessio ista et adcensia rata et firma habeatur, presentis scripturae testimonio et signilli nostri auctoritate, mandato praedictae Mariae quae hoc fecit et sicut scriptum est concessit, roborari fecimus.